ระเบียบกระทรวงพาณิชย์ระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒พ.ศ. ๒๕๔๗ โดยที่เป็นการสมควรส่งเสริมให้มีการป้องปรามความไม่เป็นธรรมในการซื้อขายหรือบริการด้วยเครื่องชั่งตวงวัดและมิให้มีการเอารัดเอาเปรียบทางด้านการบรรจุการแสดงปริมาณสินค้ารวมทั้งให้ประชาชนเข้ามีส่วนร่วมในการช่วยเหลือชี้ช่องในการจับกุมผู้กระทำความผิดตามกฎหมายว่าด้วยมาตราชั่งตวงวัดและเพื่ออนุวัติให้เป็นไปตามข้อบังคับกระทรวงการคลัง ว่าด้วยการหักเงินค่าปรับก่อนนำส่งคลังพ.ศ. ๒๕๔๖ ข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง(ฉบับที่ ๒) พ.ศ. ๒๕๔๗ ระเบียบกระทรวงการคลัง ว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ และประกาศกระทรวงการคลัง เรื่อง การกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์ พ.ศ. ๒๕๔๗รัฐมนตรีว่าการกระทรวงพาณิชย์จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ระเบียบนี้ไม่ใช่เป็นการโฆษณาให้คำมั่นแก่บุคคลใดตามกฎหมายแต่เป็นระเบียบที่วางไว้เพื่อเป็นหลักเกณฑ์ในการพิจารณาจ่ายเงินสินบนแก่ผู้นำจับเงินรางวัลและค่าใช้จ่ายในการดำเนินงานแก่ผู้จับเท่านั้นการพิจารณาของผู้มีอำนาจตามที่กำหนดในระเบียบนี้ถือเป็นเด็ดขาดผู้ใดจะนำไปฟ้องร้องเป็นคดีมิได้ข้อ๔ ในระเบียบนี้อธิบดี หมายความว่า อธิบดีกรมการค้าภายในค่าปรับ[๒] หมายความว่าเงินที่กรมการค้าภายในหรือสำนักงานปลัดกระทรวงพาณิชย์ได้รับจากการเปรียบเทียบคดีหรือเงินค่าปรับที่ได้รับตามคำพิพากษาของศาล ตามพระราชบัญญัติมาตราชั่งตวงวัด พ.ศ.๒๕๔๒เงินสินบนหมายความว่า เงินที่จ่ายให้แก่ผู้นำจับเงินรางวัล หมายความว่า เงินที่จ่ายให้แก่ผู้จับผู้นำจับ หมายความว่าบุคคลหนึ่งหรือหลายคนซึ่งได้นำความมาแจ้งแก่ผู้รับแจ้งความนำจับตามระเบียบนี้ถึงเบาะแสหรือเค้าเงื่อนแห่งการกระทำความผิดและสามารถลงโทษผู้กระทำความผิดได้ผู้จับ หมายความว่านายตรวจชั่งตวงวัดซึ่งทำการจับกุม ร่วมในการจับกุม ผู้สั่งการ วางแผนให้จับกุมผู้ทำการเปรียบเทียบคดีและปล่อยชั่วคราว และให้หมายความรวมถึงพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาซึ่งทำการจับหรือร่วมจับพนักงานเจ้าหน้าที่และนายตรวจชั่งตวงวัดที่ดำเนินงานตามอำนาจหน้าที่อันได้มาซึ่งค่าปรับสำหรับกรณีไม่มีการจับกุมผู้กระทำความผิดค่าใช้จ่ายในการดำเนินงาน หมายความว่า ค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งค่าปรับข้อ๕ให้อธิบดีกรมการค้าภายในเป็นผู้รักษาการตามระเบียบนี้หมวด ๑การหักเงินค่าปรับและการเก็บรักษาเงิน ข้อ๖ให้อธิบดีหรือผู้ที่ได้รับมอบหมายจากอธิบดีหักค่าปรับไว้สำหรับจ่ายเป็นเงินสินบนแก่ผู้นำจับเงินรางวัลและค่าใช้จ่ายในการดำเนินงานแก่ผู้จับในอัตราดังต่อไปนี้(๑)หักในอัตราร้อยละ ๘๐ ของค่าปรับที่ได้รับ กรณีที่มีการจับกุมผู้กระทำผิด(๒)หักในอัตราร้อยละ ๖๐ ของค่าปรับที่ได้รับ กรณีที่ไม่มีการจับกุมผู้กระทำผิดข้อ๗ ค่าปรับส่วนที่เหลือจากการหักค่าปรับตามข้อ๖ ให้นำส่งคลังเป็นรายได้แผ่นดินข้อ๘ ค่าปรับที่หักไว้ตามข้อ ๖ให้ดำเนินการ ดังต่อไปนี้(๑)จำนวนสามในสี่ส่วน ให้เปิดบัญชีเงินฝาก ณ กรมบัญชีกลาง ชื่อบัญชี เงินฝากเงินสินบนรางวัลของกรมการค้าภายใน รหัสบัญชีย่อย ๖๕๘ เพื่อนำไปจ่ายเป็นเงินสินบนรางวัล(๒)จำนวนหนึ่งส่วน ให้เปิดบัญชีเงินฝาก ณ กรมบัญชีกลาง ชื่อบัญชี เงินฝากค่าใช้จ่ายในการดำเนินงานของกรมการค้าภายใน รหัสบัญชีย่อย ๖๗๙ เพื่อนำไปจ่ายเป็นเงินค่าใช้จ่ายในการดำเนินงานกรณีในส่วนภูมิภาคให้เปิดบัญชีเงินฝากณ สำนักงานคลังจังหวัดในจังหวัดนั้น ชื่อบัญชี เงินฝากเงินสินบนรางวัลของ(ชื่อส่วนราชการในจังหวัด)ข้อ๙เงินที่ได้รับจากเลขาธิการสำนักงานศาลยุติธรรมซึ่งได้หักค่าปรับที่ชำระตามคำพิพากษาของศาล ให้ดำเนินการนำฝากไว้ตามข้อ ๘ข้อ๑๐ วิธีปฏิบัติเกี่ยวกับการรับเงินการจ่ายเงินในบัญชีตามข้อ ๘ให้ถือปฏิบัติตามข้อบังคับว่าด้วยการฝากและถอนคืนเงินต่อกระทรวงการคลัง พ.ศ. ๒๔๙๕และที่แก้ไขเพิ่มเติมหมวด ๒หลักเกณฑ์การจ่ายเงินสินบนรางวัลและค่าใช้จ่ายในการดำเนินงาน ข้อ๑๑เงินสินบนและเงินรางวัลจะจ่ายให้เมื่อ(๑)คดีเลิกกัน โดยการจับกุมและเปรียบเทียบและได้มีการชำระค่าปรับเรียบร้อยแล้วตามมาตรา ๘๙แห่งพระราชบัญญัติมาตราชั่งตวงวัด พ.ศ. ๒๕๔๒(๒)คดีเลิกกัน โดยการเปรียบเทียบแต่ไม่มีการจับกุมและได้มีการชำระค่าปรับเรียบร้อยแล้ว ตามมาตรา ๘๙ แห่งพระราชบัญญัติมาตราชั่งตวงวัด พ.ศ.๒๕๔๒(๓)คดีถึงที่สุดโดยมีการชำระค่าปรับต่อศาลและสำนักงานศาลยุติธรรมนำส่งค่าปรับที่หักให้กรมการค้าภายในแล้วข้อ๑๒ค่าปรับที่หักไว้หรือที่ได้รับจากเลขาธิการสำนักงานศาลยุติธรรมให้นำไปใช้จ่ายดังต่อไปนี้(๑)จำนวนสามในสี่ส่วน ให้นำไปจ่ายเป็นเงินสินบนหนึ่งส่วน และเงินรางวัลสองส่วนในกรณีที่ไม่ต้องจ่ายเงินสินบนให้รวมจ่ายเป็นเงินรางวัลทั้งสามส่วน(๒)จำนวนที่เหลืออีกหนึ่งส่วน ให้นำไปจ่ายเป็นค่าใช้จ่ายในการดำเนินงานกรณีผู้มีสิทธิได้รับเงินสินบนตาม(๑) หลายคน ให้เฉลี่ยจ่ายเท่ากันทุกคนข้อ๑๓การแบ่งเงินรางวัลให้ดำเนินการตามหลักเกณฑ์ วิธีการ ดังต่อไปนี้(๑)ผู้จับกุม ผู้ร่วมในการจับกุม พนักงานเจ้าหน้าที่นายตรวจชั่งตวงวัดที่ดำเนินงานตามอำนาจหน้าที่อันได้มาซึ่งค่าปรับได้รับจำนวนสองในสี่ส่วนของเงินรางวัล(๒)ผู้สั่งการ วางแผน ให้จับกุม ผู้ทำการเปรียบเทียบคดีและปล่อยชั่วคราวได้รับจำนวนหนึ่งในสี่ส่วนของเงินรางวัล(๓)เจ้าหน้าที่ในหน่วยงานที่ปฏิบัติงานตามอำนาจหน้าที่อันได้มาซึ่งค่าปรับได้รับจำนวนหนึ่งในสี่ส่วนของเงินรางวัลข้อ๑๔การแบ่งเงินรางวัลของเจ้าหน้าที่ในหน่วยงานที่ปฏิบัติงานตามอำนาจหน้าที่อันได้มาซึ่งค่าปรับตามข้อ๑๓ (๓) ให้อธิบดีแบ่งตามสัดส่วนของการมีส่วนร่วมความตรากตรำและความยากลำบากในการปฏิบัติงานข้อ๑๕ การจ่ายเงินสินบนรางวัลตามข้อ ๑๒ให้ดำเนินการ ดังต่อไปนี้(๑)เงินสินบน ให้จ่ายแก่ผู้นำจับภายใน ๕ วันทำการนับแต่วันที่ได้รับเงินค่าปรับเว้นแต่ในระยะเวลาดังกล่าวผู้นำจับมิได้มายื่นคำขอ(๒)เงินรางวัล ให้จ่ายในวันทำการสุดท้ายของเดือนข้อ๑๖การจ่ายเงินค่าใช้จ่ายในการดำเนินงานให้นำไปจ่ายหรือก่อหนี้ผูกพันเฉพาะการปฏิบัติงานตามอำนาจหน้าที่อันได้มาซึ่งเงินค่าปรับข้อ๑๗ให้อธิบดีหรือผู้ที่ได้รับมอบหมายจากอธิบดีมีอำนาจสั่งจ่ายเงินสินบนรางวัลและค่าใช้จ่ายในการดำเนินงานข้อ๑๘[๓]การจ่ายเงินสินบนให้จ่ายแก่ผู้นำจับในคดีที่การจับกุมเป็นผลสำเร็จเนื่องจากการแจ้งความนั้นโดยผู้นำจับต้องมิใช่ผู้จับหรือผู้มีหน้าที่ดำเนินการตามกฎหมายในเรื่องนั้นและผู้นำจับต้องแจ้งต่อผู้รับแจ้งความคนใดคนหนึ่ง ดังต่อไปนี้(๑)อธิบดี พนักงานเจ้าหน้าที่หรือนายตรวจชั่งตวงวัดซึ่งดำรงตำแหน่งระดับชำนาญการพิเศษขึ้นไปสังกัดกรมการค้าภายใน(๒)หัวหน้าศูนย์ชั่งตวงวัด หัวหน้าสำนักงานสาขาชั่งตวงวัด พาณิชย์จังหวัดสำนักงานปลัดกระทรวงพาณิชย์ พนักงานเจ้าหน้าที่หรือนายตรวจชั่งตวงวัดซึ่งดำรงตำแหน่งตั้งแต่ระดับชำนาญการขึ้นไป ซึ่งปฏิบัติหน้าที่ในศูนย์ชั่งตวงวัดหรือสำนักงานสาขาชั่งตวงวัด กรมการค้าภายในกรณีผู้นำจับมิอาจแจ้งความต่อผู้รับแจ้งความตามวรรคหนึ่งได้ทันเนื่องจากผู้จับต้องจับกุมผู้กระทำผิดโดยด่วนซึ่งถ้ารั้งรอไว้ผู้กระทำผิดอาจหลบหนีไปได้ ให้ผู้นำจับแจ้งต่อผู้จับแล้วให้ผู้จับรายงานผลการจับกุมและส่งรายละเอียดหลักฐานการรับแจ้งความนำจับให้ผู้รับแจ้งความตามวรรคหนึ่งทราบโดยด่วนข้อ๑๙ เมื่อได้รับแจ้งความนำจับให้ผู้รับแจ้งความนำจับจัดทำหลักฐานการรับแจ้งความเป็นหนังสือมอบให้ผู้นำจับโดยระบุการกระทำผิด รายละเอียดเกี่ยวกับชื่อบุคคล (ถ้ามี) สถานที่วันเวลาที่รับแจ้งและลงลายมือชื่อตำแหน่งของผู้รับแจ้งความนำจับและให้ผู้นำจับลงลายมือชื่อไว้เป็นหลักฐานแล้วสำเนาเก็บไว้๑ ชุดข้อ๒๐กรณีที่บุคคลหลายคนอ้างว่าเป็นผู้นำจับในการกระทำความผิดรายเดียวกันให้พิจารณาผู้ที่ให้ข้อมูลหรือรายละเอียดแห่งการกระทำความผิดได้ใกล้เคียงที่สุดเป็นผู้นำจับที่แท้จริงหากข้อมูลหรือรายละเอียดใกล้เคียงกันจนไม่สามารถจะพิจารณาได้ว่าผู้ใดควรจะเป็นผู้นำจับที่แท้จริงให้ถือว่าผู้นำจับมีหลายคนข้อ๒๑การจ่ายเงินรางวัลให้จ่ายแก่ผู้จับในคดีที่การจับกุมเป็นผลสำเร็จข้อ๒๒ให้กรมการค้าภายในรายงานผลการใช้จ่ายเงินสินบนรางวัลและเงินค่าใช้จ่ายในการดำเนินงานให้กระทรวงการคลังทราบทุกวันทำการสุดท้ายของเดือนมีนาคมและเดือนกันยายนข้อ๒๓ การบัญชี ให้ถือปฏิบัติตามระบบบัญชีของส่วนราชการและเมื่อปิดบัญชีประจำปีแล้วให้ส่งงบการเงินให้สำนักงานการตรวจเงินแผ่นดินตรวจสอบรับรองภายในเก้าสิบวันนับแต่วันสิ้นปีงบประมาณข้อ๒๔ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การนำเงินฝากคลัง การพัสดุหรือวิธีปฏิบัติอื่นใดที่ไม่ได้กำหนดไว้ในระเบียบนี้ให้ถือปฏิบัติเช่นเดียวกับกรณีเงินงบประมาณรายจ่ายหมวด ๓การขอรับเงินสินบนรางวัลและค่าใช้จ่ายในการดำเนินงาน ข้อ๒๕[๔]ให้ผู้นำจับหรือผู้จับยื่นคำขอรับเงินสินบนหรือเงินรางวัลต่อบุคคลดังต่อไปนี้ภายในหนึ่งปีนับแต่วันที่คดีถึงที่สุด(๑)อธิบดี หรือเจ้าหน้าที่ซึ่งดำรงตำแหน่งระดับชำนาญการพิเศษขึ้นไปสังกัดกรมการค้าภายใน กระทรวงพาณิชย์ ในกรณีผู้นำจับหรือผู้จับมีภูมิลำเนาในเขตกรุงเทพมหานคร(๒)หัวหน้าศูนย์ชั่งตวงวัด หรือหัวหน้าสำนักงานสาขาชั่งตวงวัด กรมการค้าภายในหรือพาณิชย์จังหวัด สำนักงานปลัดกระทรวงพาณิชย์ กระทรวงพาณิชย์ในกรณีผู้นำจับหรือผู้จับมีภูมิลำเนาในเขตจังหวัดอื่นข้อ๒๖คำขอรับเงินสินบนรางวัลหรือเงินค่าใช้จ่ายในการดำเนินงานให้จัดทำตามแบบที่อธิบดีกำหนดพร้อมยื่นเอกสารหลักฐาน ดังต่อไปนี้(๑)สำเนาใบรับแจ้งความนำจับ สำเนาทะเบียนบ้าน และสำเนาบัตรประจำตัวประชาชนกรณีเป็นผู้นำจับ(๒)สำเนาบันทึกการจับกุม(๓)สำเนาบันทึกการเปรียบเทียบ(๔)สำเนาใบเสร็จรับเงินค่าปรับ(๕)สำเนาบัตรประจำตัวพนักงานเจ้าหน้าที่หรือบัตรประจำตัวเจ้าหน้าที่ของรัฐ(๖)สำเนาคำพิพากษาคดีถึงที่สุดหนังสือแจ้งผลคดีหรือหนังสือรับรองผลคดีของพนักงานอัยการ(๗)สำเนาหลักฐานค่าใช้จ่ายในการปฏิบัติงาน (ถ้ามี)ข้อ๒๗เมื่อผู้รับคำขอรับเงินสินบนรางวัลหรือเงินค่าใช้จ่ายดำเนินงานตรวจสอบเอกสารหลักฐานตามข้อ๒๖ แล้วเห็นว่าถูกต้อง ให้เสนอผู้มีอำนาจสั่งจ่ายเงินสินบนแก่ผู้นำจับเงินรางวัลหรือเงินค่าใช้จ่ายดำเนินงานแก่ผู้จับข้อ๒๘ผู้นำจับหรือผู้จับจะมอบอำนาจเป็นหนังสือให้บุคคลอื่นเป็นผู้รับเงินสินบนหรือรางวัลแทนก็ได้ข้อ๒๙ กรณีผู้นำจับหรือผู้จับซึ่งมีสิทธิได้รับเงินสินบนหรือเงินรางวัลถึงแก่กรรมให้จ่ายเงินสินบนหรือเงินรางวัลให้แก่ทายาทข้อ๓๐ ให้อธิบดีมีอำนาจกำหนดหลักเกณฑ์แบบหรือวิธีปฏิบัติในการจ่ายเงินและการขอรับเงินสินบนรางวัลและค่าใช้จ่ายในการดำเนินงานโดยไม่ขัดหรือแย้งกับระเบียบนี้ข้อ๓๑ ให้อธิบดีเป็นผู้วินิจฉัยชี้ขาดหากมีปัญหาในทางปฏิบัติที่ระเบียบนี้มิได้กำหนดไว้ประกาศ ณ วันที่ ๒๗กรกฎาคม พ.ศ. ๒๕๔๗วัฒนา เมืองสุขรัฐมนตรีว่าการกระทรวงพาณิชย์ระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ (ฉบับที่ ๒) พ.ศ. ๒๕๕๙[๕]ข้อ๒ระเบียบนี้ให้ใช้บังคับตั้งแต่วันที่ ๒ ตุลาคม พ.ศ. ๒๕๕๙ เป็นต้นไปพรพิมล/พิมพ์๒๐ ตุลาคม ๒๕๔๗พัชรินทร์/อมราลักษณ์/ตรวจ๓ พฤศจิกายน ๒๕๔๗A+Bวริญา/เพิ่มเติม๑๒ ตุลาคม ๒๕๕๙[๑] ราชกิจจานุเบกษาเล่ม ๑๒๑/ตอนพิเศษ ๙๐ ง/หน้า ๙/๑๑ สิงหาคม ๒๕๔๗[๒] ข้อ ๔ นิยามคำว่า ค่าปรับ แก้ไขเพิ่มเติมโดยระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ (ฉบับที่ ๒) พ.ศ. ๒๕๕๙[๓] ข้อ ๑๘แก้ไขเพิ่มเติมโดยระเบียบกระทรวงพาณิชย์ ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ (ฉบับที่ ๒) พ.ศ. ๒๕๕๙[๔] ข้อ ๒๕แก้ไขเพิ่มเติมโดยระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ (ฉบับที่ ๒) พ.ศ. ๒๕๕๙[๕] ราชกิจจานุเบกษาเล่ม ๑๓๓/ตอนพิเศษ ๒๑๘ ง/หน้า ๑/๒๘ กันยายน ๒๕๕๙